सीलिंग को बंद कराने के लिए संसद मार्च कर रहे आम आदमी पार्टी के कार्यकर्ताओं और नेताओं पर पुलिस ने लाठीचार्ज किया और पार्टी नेताओं समेत कई कार्यकर्ताओं को हिरासत में ले लिया।
वरिष्ठ नेता आशुतोष समेत कई AAP नेताओं को पुलिस ने लिया हिरासत में
आपको बता दें कि सोमवार को संसद के बजट सत्र की शुरुआत हुई, जहां आम आदमी पार्टी के नेता, सांसद, विधायक, पार्षद और कार्यकर्ताओं ने सीलिंग को बंद कराने की मांग को लेकर संसद मार्च किया। पार्टी के नेता और कार्यकर्ता संसद मार्ग पर शांतिपूर्ण तरीक़े से प्रदर्शन कर रहे थे कि अचानक पुलिस ने प्रदर्शन कर रहे पार्टी के नेताओं और कार्यकर्ताओं पर लाठीचार्ज कर दिया। पुलिस ने पार्टी के वरिष्ठ नेता एंव राष्ट्रीय प्रवक्ता आशुतोष, दिलीप पांडे, दुर्गेश पाठक एंव कई विधायकों और पार्षदों समेत अनेकों कार्यकर्ताओं को हिरासत में ले लिया जिन्हें संसद मार्ग थाने में रखा गया।
सीलिंग को बंद कराने के मुद्दे पर आम आदमी पार्टी द्वारा उठाए जा रहे सवालों का जवाब देने कि बजाए बीजेपी सरकार ने पुलिस की मदद से आम आदमी पार्टी के कार्यकर्ताओं की आवाज़ को दबाने के लिए लाठीचार्ज का सहारा लिया और बर्बरतापूर्ण तरीक़े से पार्टी के कार्यकर्ताओं पर लाठीचार्ज करा दिया।
ग़ौरतलब है कि दिल्ली में इस वक्त बीजेपी शासित एमसीडी सुप्रीम कोर्ट की निगरानी समिति के नाम पर दिल्ली के बाज़ारों में व्यापारियों की दुकानों को सील कर रही है जिससे व्यापारियों का व्यापार चौपट हो रहा है। कन्वर्जन चार्ज और के नाम पर दिल्ली के व्यापारियों को पिछले 10 साल से भी ज्यादा साल से भाजपा लूटती हुई आ रही है और अब सीलिंग कर उनके व्यापार को ख़त्म किया जा रहा है।
दरअसल दिल्ली में भाजपा शासित नगर निगम चाहे तो कन्वर्जन चार्ज माफ़ करके सीलिंग को रुकवा सकती है और भाजपा शासित केंद्र सरकार एक अध्यादेश लाकर कन्वर्जन चार्ज और तमाम पैनल्टी से राहत देते हुए सीलिंग को रुकवा सकती है, लेकिन भाजपा ऐसा नहीं कर रही है। इसके अलावा भारतीय जनता पार्टी शासित डीडीए दिल्ली के मास्टर प्लान में तब्दीली करके सीलिंग को जड़ से ख़त्म कर सकती है। ये सबकुछ भाजपा शासित केंद्र सरकार के आधीन है लेकिन भाजपा व्यापारियों की आवाज़ को नहीं सुन रही है।
आम आदमी पार्टी सड़क से लेकर संसद तक इस लड़ाई को लड़ रही है और व्यापारियों के साथ कंधे से कंधा मिलाकर खड़ी है सीलिंग को रुकवाने के लिए हर कदम पर व्यापारियों के साथ रहेगी।
hin_Deva hin_Deva hin_Deva hin_Deva hin_Deva hin_Deva hin_Deva